CELEX: 32017D0919
Language: el
Date: 2017-05-29 00:00:00
Title: Εκτελεστική απόφαση (ΕΕ) 2017/919 της Επιτροπής, της 29ης Μαΐου 2017, για την τροποποίηση της εκτελεστικής απόφασης (ΕΕ) 2016/1942 σχετικά με τις προδιαγραφές της Ευρωπαϊκής Πύλης Επενδυτικών Έργων

30.5.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 139/78
            
         ΕΚΤΕΛΕΣΤΙΚΉ ΑΠΌΦΑΣΗ (ΕΕ) 2017/919 ΤΗΣ ΕΠΙΤΡΟΠΉΣ
   της 29ης Μαΐου 2017
   για την τροποποίηση της εκτελεστικής απόφασης (ΕΕ) 2016/1942 σχετικά με τις προδιαγραφές της Ευρωπαϊκής Πύλης Επενδυτικών Έργων
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) 2015/1017 του Ευρωπαϊκού Κοινοβουλίου και του Συμβουλίου, της 25ης Ιουνίου 2015, για το Ευρωπαϊκό Ταμείο Στρατηγικών Επενδύσεων, τον Ευρωπαϊκό Κόμβο Επενδυτικών Συμβουλών και την Ευρωπαϊκή Πύλη Επενδυτικών Έργων και την τροποποίηση των κανονισμών (ΕΕ) αριθ. 1291/2013 και (ΕΕ) αριθ. 1316/2013 — το Ευρωπαϊκό Ταμείο Στρατηγικών Επενδύσεων (1), και ιδίως το άρθρο 15 παράγραφος 1,
   Εκτιμώντας τα ακόλουθα:
   
               (1)
            
            
               Ο κανονισμός (ΕΕ) 2015/1017 αναθέτει στην Επιτροπή την ευθύνη να δημιουργήσει, με την υποστήριξη της Ευρωπαϊκής Τράπεζας Επενδύσεων (ΕΤΕπ), μια Ευρωπαϊκή Πύλη Επενδυτικών Έργων (ΕΠΕΕ). Η ΕΠΕΕ είναι δημόσια προσβάσιμη διαδικτυακή πύλη επενδυτικών έργων, η οποία λειτουργεί ως πλατφόρμα για την προώθηση έργων σε δυνητικούς επενδυτές σε παγκόσμιο επίπεδο.
            
         
               (2)
            
            
               Οι προδιαγραφές της ΕΠΕΕ έχουν καθοριστεί στην εκτελεστική απόφαση (ΕΕ) 2016/1942 της Επιτροπής (2).
            
         
               (3)
            
            
               Από την πείρα που αποκτήθηκε κατά τη διαχείριση της ΕΠΕΕ προκύπτει ότι ορισμένες διατάξεις θα πρέπει να τροποποιηθούν, ιδίως για την προσέλκυση περισσότερων έργων από μικρότερους φορείς υλοποίησης έργων, ΜΜΕ και επιχειρήσεις μεσαίας κεφαλαιοποίησης, σύμφωνα με τον στόχο της Ευρωπαϊκής Ένωσης για στήριξη των ΜΜΕ και της επιχειρηματικότητας. Ως εκ τούτου, το ελάχιστο κόστος έργου θα πρέπει να μειωθεί από 5 εκατ. ευρώ σε 1 εκατ. ευρώ.
            
         
               (4)
            
            
               Για να αυξηθεί η ελκυστικότητα της ΕΠΕΕ και να μειωθεί η επιβάρυνση των φορέων υλοποίησης έργων κατά τρόπο που δεν εισάγει διακρίσεις και, κατά συνέπεια, να δοθεί ώθηση στην ΕΠΕΕ για να αυξηθεί ο αριθμός των δημοσιευόμενων έργων, το τέλος διεκπεραίωσης της αίτησης δεν θα πρέπει να επιβάλλεται σε κανένα φορέα υλοποίησης έργων. Ο έλεγχος των έργων που περιγράφεται στο τμήμα 3 του παραρτήματος της εκτελεστικής απόφασης (ΕΕ) 2016/1942 θα πρέπει να διατηρηθεί για να διασφαλιστεί η δημοσίευση ποιοτικών έργων στην ΕΠΕΕ,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η εκτελεστική απόφαση (ΕΕ) 2016/1942 τροποποιείται ως εξής:
   
               1)
            
            
               Στο άρθρο 2, το στοιχείο α) αντικαθίσταται από το ακόλουθο κείμενο:
               
                           «α)
                        
                        
                           το έργο (ή το πρόγραμμα που αποτελείται από μικρότερα έργα) έχει ελάχιστο συνολικό κόστος έργου 1 000 000 ευρώ·».
                        
                     
         
               2)
            
            
               Το άρθρο 3 αντικαθίσταται από το ακόλουθο κείμενο:
               «Άρθρο 3
               Δεν επιβάλλεται τέλος διεκπεραίωσης της αίτησης.».
            
         
               3)
            
            
               Το τμήμα 4 του παραρτήματος απαλείφεται.
            
         Άρθρο 2
   Η παρούσα απόφαση αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.
   
      Βρυξέλλες, 29 Μαΐου 2017.
      
         
            Για την Επιτροπή
         
         
            Ο Πρόεδρος
         
         Jean-Claude JUNCKER
      
   
   
      (1)  ΕΕ L 169 της 1.7.2015, σ. 1.
   
      (2)  Εκτελεστική απόφαση (ΕΕ) 2016/1942 της Επιτροπής, της 4ης Νοεμβρίου 2016, σχετικά με τις προδιαγραφές της Ευρωπαϊκής Πύλης Επενδυτικών Έργων και για την κατάργηση της εκτελεστικής απόφασης (ΕΕ) 2015/1214 (ΕΕ L 299 της 5.11.2016, σ. 86).